คืบหน้าโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล” ลำปาง
นายวาทิต ปัญญาคม นายอำเภอเมืองลำปาง พร้อมด้วยนายชาตรี ธินนท์ พัฒนาการจังหวัดลำปาง ลงพื้นที่ติดตามความก้าวหน้าการดำเนินงานโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล” โดยมีนายอภินันทน์ ป่งแก้ว พัฒนาการอำเภอเมืองลำปาง เจ้าหน้าที่พัฒนาชุมชนอำเภอและนักพัฒนาพื้นที่ต้นแบบ (นพต.) ในพื้นที่ให้การต้อนรับและสนับสนุนการติดตามงานในครั้งนี้อำเภอเมืองลำปาง มีเป้าหมายดำเนินโครงการทั้งสิ้น 176 แห่ง ประกอบไปด้วย โครงการพัฒนาหมู่บ้านเศรษฐกิจพอเพียง ประจำปีงบประมาณ พ.ศ. 2564 ทั้งหมด 23 แปลง และโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ "โคก หนอง นา พช." แปลง CLM ขนาดพื้นที่ 10 ไร่ จำนวน 3 แปลง และ 15 ไร่ จำนวน 4 แปลง แปลง HLM ขนาดพื้นที่ 1 ไร่ จำนวน 70 แปลง และขนาด 3 ไร่ จำนวน 76 แปลง รวม 153 แปลง และมีนักพัฒนาพื้นที่ต้นแบบ (นพต.) ทั้งสิ้น 86 คน ซึ่งในขณะนี้อยู่ในระหว่างขั้นตอนการจัดทำสัญญาและขุดปรับพื้นที่การลงพื้นที่ในครั้งนี้ ติดตามสนับสนุนการดำเนินงาน โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา โมเดล" แปลง HLM ของนางกาญจนา เครือวิเสน หมู่ที่ 13 ตำบลบ้านเอื้อม ขนาดพื้นที่ 3 ไร่ สัดส่วน 2:3 สำหรับดินร่วนปนทราย ซึ่งอยู่ระหว่างการขุดและปรับแต่งพื้นที่ โดยมีนักพัฒนาพื้นที่ต้นแบบ (นพต.) ในพื้นที่สนับสนุนการดำเนินงานด้านนางกาญจนา เครือวิเสน เจ้าของแปลง กล่าวขอบคุณกรมการพัฒนาชุมชนที่เข้ามาขับเคลื่อน ช่วยเหลือให้พี่น้องประชาชนในพื้นที่มีคุณภาพชีวิตที่ดีขึ้น สามารถพึ่งพาตนเองได้อย่างยั่งยืนและรู้สึกดีใจเป็นอย่างมากที่ได้เข้าร่วมโครงการฯและอนาคตหวังพื้นที่แห่งนี้จะสามารถเป็นพื้นที่ต้นแบบศูนย์เรียนรู้ให้แก่ผู้ที่สนใจต่อไปจังหวัดลำปาง ได้รับการอนุมัติดำเนินโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล” โดยมีพื้นที่เป้าหมายจำนวน 2 อำเภอได้แก่ อำเภอเมืองลำปาง และอำเภองาว รวมทั้งสิ้น 279 แห่ง แบ่งเป็นพื้นที่ระดับตำบล (CLM) 8 แห่ง และพื้นที่ระดับครัวเรือน (HLM) จำนวน 271 แห่ง และโครงการพัฒนาหมู่บ้านเศรษฐกิจพอเพียง ประจำปีงบประมาณ พ.ศ. 2564 กิจกรรมพัฒนาศูนย์เรียนรู้ทฤษฎีใหม่รูปแบบ "โคก หนอง นา โมเดล" กลุ่มเป้าหมาย พื้นที่เรียนรู้ชุมชน จำนวน 103 แห่ง แบ่งเป็น พื้นที่ 1 ไร่ 76 แห่ง และพื้นที่ 3 ไร่ จำนวน 27 แห่ง